27. TOUKOKUUTA 1984
NBA-FINAALIT
Lakers ja Celtics.
Niin paljon muistoja ja kultaisia hetkiä.
Celtics ja Bill Russell voittivat aina -
joukkueiden kohdatessa finaaleissa.
Lakersin Jerry West oli aina suurenmoinen tappion hetkellä.
Nyt joukkueet kohtaavat taas, mutta kasvot ovat vaihtuneet.
Tämä on unelmafinaali.
Boston Celticsin Larry Bird.
Onko Bird tämän hetken paras kokonaisvaltainen pelaaja?
Monien mielestä on.
Ellei, siinä tapauksessa se on Lakersin Magic Johnson.
Jos Magic ei aja korille,
hän syöttelee Abdul-Jabbarin kaltaisille mestareille.
Tervetuloa Boston Gardeniin -
seuraamaan NBA:n finaalisarjaa.
Los Angeles Lakers voittaa avausottelun Bostonissa -
Magic Johnsonin tehtyä 18 pistettä...
Yksi hoidettu.
Tämä on meidän vuotemme.
Voi paska!
Hoida meidät hemmettiin täältä!
Jumaliste!
Vauhtia!
Pitää mennä!
VUODEN 1984 FINAALIT
Alkakaa painua!
Painukaa helvettiin, pelkurit.
Mitch ei ole ikinä juossut noin kovaa.
Löylytimme heidät kotonaan.
Seuraavasta he vasta suuttuvatkin.
- Aivan. - Varmasti.
- Totta puhut. - McAdoo sai siipeensä.
Hei, hieno matsi.
Hieno matsi.
- Sanoin "hieno matsi". - Kiitos.
Tästä se vasta alkaa.
Saatamme voittaa suoraan neljässä pelissä.
Iskimme ensin,
mutta he reagoivat jo.
He tulevat raivoissaan kakkospeliin.
Mitä tahansa he ja Larry tekevätkään, olen valmis.
Vain teistäkö on kyse?
Tiedän, että ympärillänne on paljon turhaa kohua.
Jos alat keskittyä siihen,
tuo väki hulinoi seuraavan kerran voitonjuhlissaan.
Hei, valmentaja.
Kiitän sanoistasi,
mutta älä minusta huolehdi.
Hyvä on.
PERUSTUU JEFF PEARLMANIN KIRJAAN "SHOWTIME"
Keith, aikaa on 18 sekuntia. Lakers johtaa yhdellä korilla.
Heillä on pallo ja tilaisuus siirtyä 2 - 0-johtoon.
Kukaan ei ole noussut finaaleissa kärsittyään heti kaksi kotitappiota.
Jännitys tiivistyy täällä Gardenissa,
ja yleisö on aivan tyrmistynyt.
Magic Johnson on hiljentänyt Celticsin kannattajat.
Hän on yhden syötön päässä triplatuplasta.
Jos Celtics rikkoo, Lakers voi ratkaista pelin -
vapaaheittoviivalta.
Worthy Magicille. Bird tulee tuplaamaan.
Magic syöttää takaisin. Worthy... antaa harhasyötön!
Henderson riistää pallon. Celtics tasoittaa.
Aikalisä!
Harkitsematon poikkisyöttö Worthylta.
Tuossa tilanteessa pallon on oltava Magicilla.
- Magic. - En halua kuulla.
Unohtakaa tuo. Taistelua.
Riemusta huolimatta peli ei ole ohi.
Menninkäismaskotti tekee taikojaan Gardenissa.
Ihmeitä on tapahtunut,
ja tästä tulee sellainen, jos Celtics voittaa.
Gerald Hendersonin pallonriisto.
Kolmetoista sekuntia. Pallo on meillä.
Magicin ja kapun kuvio vasemmalla.
Heittäkää ennen viittä sekuntia. Doo, aja kovaa levypalloon, ellemme osu.
- Syötä minulle. - Levypalloon sinäkin.
- Kuunnelkaa. - Pallo minulle ja pois tieltä.
Menoksi.
Buck, vedä henkeä.
Lakers johtaa paras seitsemästä -sarjaa lukemin 1 - 0 -
ja yrittää päästä kotiotteluihinsa kahden otteluvoiton johdossa.
Larry Birdin joukko yrittää vesittää aikeet.
Jatkoaika kelpaisi heille juuri nyt mainiosti.
Lyökää LA! Lyökää LA!
Pallo!
Worthyn sisäänheitto Byron Scottille.
Katsokaa kelloa kuvan alalaidassa.
He hakevat isoa miestään.
Buck! Tänne se pallo!
Magic Johnson katselee yhä korille.
Kaksi sekuntia. Sekunti.
Heitto ei lähde!
- Näin juuri. - Hienoa.
Seuraa jatkoaika. Keith, Magic arvioi ajan pahasti väärin.
Scott oli vapaana laidalla ja Kareem korilla,
mutta Magic jäätyi. Uskomatonta.
Häneltä ei yleensä nähdä tuollaista.
Lyökää LA! Lyökää LA!
LOPPUTULOS
- Näin se käy. - Tasoissa ollaan.
Annoit kaikkesi, poika.
Jos aikaa olisi ollut, olisitte voittaneet.
Ikävä juttu, kulta.
Kiitos teille.
- Mitä kuuluu, Cook? - Olen pahoillani.
Mennään.
Hei, Cook.
Odottaisitko hetken?
- Huulessasi on jotain. - Kiitos.
Mitä?
- Rakastan sinua. - Niin minäkin sinua.
- Magic. - Earvin, mitä?
- Tänään ei onnistanut. - Hymyilkää.
Frank, sano hänen juristilleen, että Honeyn on tultava keskustelemaan.
Olet yhteydessä heihin. Lakkaa murehtimasta kaikesta.
Hyvin siinä käy. Tavataan, kun pääsen kotiin.
Hyvä on sitten.
Etkö näe kylttejä? Sauhuaminen kielletty.
Annoimme tänään tasoitusta.
Tyritte pelin. Siinä on iso ero.
- Red... - Hei.
Osaat kieltämättä koota erinomaisen joukkueen,
mutta tähtiä tulee ja menee.
Bird varmaankin pahastuisi tuosta.
Varmasti, samoin Russell, Havlicek ja Cousy.
Sisimmässään he silti tietävät, että olemme jotain heitä suurempaa.
Kulttuuri, kone, joka tekee lupauksista suurpelaajia.
Siksi Birdin jälkeen tulee joku toinen.
Ja toinen toisensa perään.
Entä sinun jälkeesi?
En ole huolissani.
Rakensin sen itseäni suuremmaksi.
Olemme jäädyttäneet palkat.
- Kerroin Kingsille. - Mitä tämä siis on?
Minulta pyydetään 20 prosentin korotusta jonkun lätkätappelijan palkkaan.
Sopimus oli päättymässä.
Hän sai jotenkin selville, mitä toisille maksetaan.
Jotenkin.
Meidän pitää puhua.
Uusi tyyli.
- Claire, oletko tavannut Jayn? - Hei.
Aivan.
Kingsin puolustaja Jay Wells.
Saanen onnitella ensimmäisenä uudesta sopimuksestasi.
Kiitos.
Lähde nyt.
Selvä.
Jeanie, mitä hemmettiä teet?
- Mitä? Seurustelemme. - Aivan sama minulle.
Paljastit palkkatietoja pelaajalle.
Käytin päätösvaltaani.
Mehän väitämme välittävämme pelaajistamme.
Miksi vetoamme vanhanaikaisiin sääntöihin -
emmekä maksa heille arvonsa mukaan?
Pääsemme pelaajien suosioon.
Se palvelee California Sportsin etuja.
Vai niin.
Palveleeko tämäkin niitä?
Halusin vaihtelua.
Näytät upealta.
En tiedä, mitä tapahtui.
Kuin olisin ollut siellä -
ja jossain muualla yhtä aikaa.
Kaikki kaatui päälleni.
Kun nostin katseeni,
peli oli ohi.
Kuulostaa ufojutulta.
Sellaisen huomaa yläpuolellaan -
ja herää seuraavana aamuna housut nilkoissa.
Jos minulta kysyt,
päässäsi pyörii liikaa roskaa. Se haittaa keskittymistäsi.
Ei niin ole ennen käynyt.
Olen terävimmilläni isoissa peleissä. Eikä kyse ole Larrysta.
Ehkä juuri siinä on ongelmasi.
Haluat niin kovasti voittaa hänet,
että unohdat joukkuetoverisi.
Keskityt vain itseesi.
Ajattelet voittavasi pelin heille.
- En ole itsekäs pelaaja. - Et lainkaan.
Saat kaikki nauttimaan pelistä.
Mutta emme nähneet sitä viimeksi.
Kyse on uusista kavereista. Tämä on uutta heille.
Älä viitsi.
Kuudessa finaalisarjassani -
olin yhtä hyvä kuin Russell.
Silti joka ikinen kerta pallo pomppi hänelle.
Joku helvetin penkinlämmittäjä osui yhtäkkiä koriin.
Tiedäthän, Bill...
Hän teki nimettömistä kavereista hyödyllisiä.
Minä taas...
Keskityin liikaa itseeni.
Otin kaiken vastaan.
Se oli virheeni.
Teetkö saman virheen?
SARJA TASAN 1 - 1
Alas!
Noin juuri.
Vauhtia!
3. NELJÄNNES
Donkki pohjaan! Voi tavaton.
Seitsemän yli 10 pisteen miestä.
Magic saa keskittyä toisten kannustamiseen -
kirjautettuaan 21 syöttöä, mikä on finaalien ennätys.
Uskomatonta. Lansingin poika on tulikuuma.
Se oli lähes suurin finaalitappio koskaan. Miltä tuntuu?
Tilanne on 2 - 1.
Jopa 3 - 0 oli lähellä. Huolettaako?
Oletko turhautunut?
Pelkäätkö, että häviät hänelle kuten yliopistossa -
etkä voi sille mitään?
Pelasimme kuin nynnyt.
En osaa ilmaista sitä muuten.
Kun Magic läpsii kentällä yläviitosia -
ja heittelee selkänsä takaa ja he onnistuvat jatkuvasti lay upeissa,
luulisi, että joku yrittäisi tehdä siitä lopun.
LAKERS JOHTAA 2 - 1
Näin pelaamalla ansaitsemme hävitä.
Onko kyse joukkuetovereidesi asenteesta?
Miten asia korjataan?
Tehdään 12 sydämensiirtoa.
Selvä juttu.
Olisiko kamalaa puhua kanssani puhelimessa?
Emmekö voi keskustella?
En pyytänyt näitä kahta tänne. Frank pyysi meitä kolmea,
- koska sinä halusit hänet. - Asiakkaani on petoksenne uhri.
Honey,
katso minua.
Nuo kelmit kuiskuttelevat korvaasi. Olen pahoillani.
- Tein virheen. - Olit naimisissa.
Joannella ja minulla oli liikesuhde. Aioin lähettää...
Sinä tiesit.
Ei ole vielä myöhäistä.
Saat toisen taidekoulun.
- Se ei enää auta. - Ei kyse ole taidekoulusta.
Kyse on valheesta.
Kerroin, kuinka vaikea minun oli päästä taas jaloilleni.
Käytit sitä hyväksesi.
Huijasit minut -
luopumaan kaikesta perättömän fantasiasi takia,
koska niin teet ihmisille.
Olet huijari, Buss.
Olet aina ollut huijari.
Olen vain ensimmäinen, joka vaatii sinut tilille.
Tapaamme oikeudessa.
Et usko tätä.
Stern teki TV-sopimuksen Turnerin kanssa.
Varmoja ohjelmapaikkoja on 75. Arvaatko, paljonko?
- Toivottavasti sata miljoonaa. - Mitä?
Ei, miljoona per joukkue.
Ja lisäksi CBS.
Finaalien ennätysyleisön ansiosta -
neljännes peleistämme näkynee koko kansalle.
Se on ansiotasi.
Näit liigan tulevaisuuden, ja se toteutuu.
Keitä he ovat?
Kuoliko joku? Mistä on kyse?
Jerry?
TRI JERRY BUSS PÄÄJOHTAJA
En pettänyt häntä.
Hän sai tietää papereista, jotka minun olisi pitänyt lähettää.
En lähettänyt. Nyt hän palkkasi juristin.
Sen pirun Mitchelsonin.
Joudun oikeuteen.
Ei se onnistu, mutta he vaativat sataa miljoonaa.
Sataa miljoonaako?
Jota minulla ei edes ole.
Tiedän, olin typerä.
Lähes tuntemattoman tytön kanssa avioituminen on typerää.
Kieltolaki oli typerä, mutta tämä...
En tiedä, mitä ajattelin.
Laadin paperit, mutta kun tuli aika lähettää ne...
En kyennyt siihen.
Miksi en ole yllättynyt?
Älä huolehdi tästä. Se on minun ongelmani.
Sinun ongelmasiko?
Kyse on elämästäni!
Jos alaisuudessani tapahtuu taas konkurssi,
en saa johdettavakseni edes lukion jumppasalia.
Menetän kaikki työni hedelmät.
Sinun takiasi.
- Ei niin käy. - Eikä kyse ole vain minusta.
Vaan kaikista, jotka raatavat takiasi.
Ja tämän kaiken takia.
Ajatteletko heitä?
- Tietenkin. - Niinkö?
Ajatteletko heitä, kun teet mitä lystäät?
Näitä säälittäviä temppujasi tehdessäsi.
Lupaan keksiä ratkaisun.
Claire!
Haista paska, Jerry!
LAKERS JOHTAA 2 - 1
Boston ottaa aikalisän. Kuunnelkaa Forumin upeaa yleisöä.
Todellista musiikkia korvilleni.
Lakers repii jälleen eroa -
ja tavoittelee vakuuttavaa 3 - 1-johtoa.
Larry Bird ei tänään saa apua keneltäkään.
Yritin. Olin yksin kahta vastaan.
Sitten toisen pitäisi nilkuttaa. Älä tuijota lattiaa.
Et löydä sieltä vastauksia.
Älä välitä. Larry vain on tuollainen.
Pidän heittäjän!
Apuun!
Pallo!
Vauhtia, Coop. Varo skriiniä oikealla.
Rambis...
Alkaa tapahtua. Cooper ja Celtics...
Vaihtopenkki tyhjenee.
Bird auttaa Kurt Rambisin pystyyn.
Kevin McHale kaatoi hänet rajusti lattiaan.
Molemmat penkit tyhjenivät.
- Kaksi vaparia. - Älytöntä. Oletko sekaisin?
- Hei! - Irti minusta!
Tämän saattoi arvata.
En muista, milloin tämä yleisö olisi ollut näin villinä.
Boston haisee! Boston haisee!
Haistakaa paska!
Hei, Kurt.
Kurt. Larry, olen pahoillani.
Jos pyydät anteeksi, taitan niskasi.
Näpit irti minusta!
Peli on meidän.
Katsotaan tilanne uudelleen.
UUSINTA
Katsokaa, mitä Celtics tekee.
Tässä ohiheitto, josta käynnistyy nopea hyökkäys.
Pitkä syöttö. McHale kiirehtii puolustamaan.
Kaksi yhtä vastaan. McHale rikkoo Rambisia -
pahan näköisesti.
Rambis ponnahtaa pystyyn.
Worthy esti Rambisia pääsemästä Hendersonin kimppuun.
Aikalisä. LA johtaa kuudella pisteellä.
3. NELJÄNNES
Pitäisit pääsi kiinni.
- Minä... - Valmentaja.
Helvetin ämmä.
Ei kannata huitoa kyynärpäillä.
- Saat köniisi. - Luuletko, että pelkään sinua?
Hei, riittää jo.
- Olen tosissani. - Päästä minut.
- Ette saa heitä kuriin. - Rauhallisesti.
- Anna tulla, Kareem. - Kapu.
- Haista paska. - Kapu!
Rauhoitu. Et saa lentää ulos.
Niin juuri.
- Keskity koripalloon. - Tavoittelin vain levypalloa.
- Hemmetti. - Katsokaa heitä.
3. NELJÄNNES
Nyt mennään.
Mitä hemmettiä tuo oli?
Törkeä temppu. Näitkö?
- Se oli törkeää. - Coop, anna olla.
Hän pelaa noin. Me emme.
Coop, hallitse itsesi. Pää kylmänä.
Älkää provosoituko. Vetäkää henkeä ja rauhoittukaa.
Tämä on nyt meidän pelimme. Mennään.
- Aivan. - Nyt mennään.
4. NELJÄNNES
Vauhtia!
Coop!
Anna mennä!
Peliä!
Numeroa 33 tönäistiin.
- Mitä? - Pilailetko, tuomari?
Se oli Jabbarin kuudes virhe. Hänen pelinsä on ohi.
Virhetili täyttyi.
Oletko seonnut? Hei, hulluko olet?
Hänetkö heität ulos?
- Aivan. - Hänetkö?
Hän ei koskenutkaan tyyppiin.
Rauhoitu.
- Rauhoitu. - Täyttä paskaa.
KUUDES VIRHE
Nyt riittää!
Ei enää lay upeja!
Pankaa heidät maksamaan hintaa.
Tiukkaa peliä.
Tiukkaa peliä. Yhteistyötä.
Yhteistyöllä löylytämme nuo paskiaiset.
Olemme loppusekunneilla. Celtics odottaa Birdin ratkaisevan voiton.
Vauhtia! Olen tässä!
Vaihto!
Tänne. Sinä et minua pidä.
Enkö?
Mitä vielä. Olet minun, kusipää.
Se oli siinä.
Celtics voittaa, ja jälleen kerran -
Lakers onnistuu menettämään johtonsa.
Sarja palaa Bostoniin tasatilanteessa.
Jumalauta!
Helvetin...
LÄÄKÄRI
Minäkin tunnen sen.
Tunnen poltteen rinnassanne.
Sykkeen korvissanne.
Kuin sydämenne olisi räjähtämässä ulos kallostanne,
ellette kävele ovesta -
käytävän poikki -
hakkaamaan heidät kaikki tainnoksiin.
Pelaajat!
Tuomarit!
Luoja, tuomarit.
Omalla areenallamme!
Meidän kentällämme!
He vedättivät teitä.
Ja paskat.
He vedättivät meitä.
Minäkin olen syyllinen. Tartuin syöttiin.
Mutta kuunnelkaa.
Se oli epätoivoinen temppu.
Niin tekee kuoleva joukkue,
joka tietää häviävänsä, kun pelaamme kuten osaamme.
Emme voita vankilasäännöillä vaan Lakersin pelillä.
Siksi he tekevät temppujaan,
mutta sarja on nyt 2 - 2.
Kaksi jäljellä.
Heidän konstinsa on käytetty.
Tiedämme, etteivät he voi meille mitään.
Kunhan vain pysymme -
rauhallisina.
Eikö niin?
- Juuri niin. - Aivan.
Pysykää siis rauhallisina.
Tulkaa rinkiin.
"Rauhallisesti" kolmannella.
- Yksi, kaksi, kolme. - Rauhallisesti!
SARJA TASAN 2 - 2
Ulkona on kuuma ja sisällä vielä kuumempi.
ULKONA 27 °C SISÄLLÄ 34 °C
Täällä on 15 000 katsojaa eikä ilmastointia.
Mukava leuto Bostonin ilta. Täydelliset peliolosuhteet.
Hemmotellut Hollywoodin hienohelmat eivät kestä sitä.
Kuumasta puheen ollen, Larry Bird vasta kuuma onkin.
Hän on aivan liekeissä. Kaikki heitot osuvat.
Käännä isommalle. Enemmän happea.
Jännitys tiivistyy.
On kuin he pelaisivat tervassa.
Nopeat hyökkäykset eivät toimi nyt.
Ne ovat kaiken perusta. He eivät näytä Lakersilta.
Eivät totisesti.
VUODEN 1968 MESTARIT
Siitä sait, vanhus.
Kaivakaa hauta hänelle.
Jack, hitto soikoon. Vie hänet pois.
Vie hänet pukuhuoneeseen kylmään suihkuun.
- Painukaa kotiinne! - Luuserit!
Poikien on pakko saada pelinsä käyntiin.
Kareem poistuu pukuhuoneeseen.
Yleisö huutaa "lyökää LA".
He eivät väsy siihen.
Käänsitkö veden taas päälle?
- Vain kuuman. - Hienoa.
Lyökää LA! Lyökää LA!
34 PISTETTÄ - 17 LEVYPALLOA
Vihellä virhe.
Hän pitää kiinni, jumaliste. Silmät auki nyt.
CELTICS JOHTAA 3 - 2
Äitisi.
En sano sitä. Tiedän, milloin vaieta.
Sanonpa vain, että poikasi lyö kovaa.
Muksautti vaaria käteen.
- Kuin kolmivuotias George Foreman. - Totta.
Hänelle olisi käyttöä korin alla.
Hei, olemme perheaterialla.
Sen pitäisi antaa muuta ajateltavaa.
Aivan. Anteeksi.
Olet oikeassa.
Kerätäänpä astiat.
- Earleatha, auttaisitko? - Selvä on.
Hyvä.
Voisimmeko jutella hetken, poika?
Oikea silmäkulmasi nykii. Kuten isoäidilläsi ennen.
Se tiesi pahaa.
Olen vain väsynyt.
Joko sovitte päivän?
Emme vielä.
Finaaleissa on paljon miettimistä. Yritän antaa hänen olla.
Ei minulla kiirettä ole.
Alkaako kaduttaa?
Ei missään nimessä. Se vain...
Tämä ottelusarja...
Onnistut kyllä, kuten ennenkin.
Toivon niin.
Tyttöystäväsi on täällä.
Hän pitää sinua hyvänä. Rentoudut vähän.
Niin.
Hän on mahtava. On vain paljon ajateltavaa.
Minulla on yhä unelmia ja tavoitteita.
Joku otti minusta kuvan hiljattain.
Vain siksi, että olin Earvinin kanssa.
Tavallinen Cookie Alabamasta.
Minä en muuttaisi tänne.
Puolialastomia ihmisiä ja autoja joka paikassa.
Niinpä.
Mutta...
Voisin varmaankin tottua siihen.
Olen mutkaton mies, ja sitä ovat suunnitelmanikin.
Halusin aina vain hyvän elämän.
Jos minulta kysytään,
omasi näyttää vallan mainiolta.
Lakers hakee tasoittavaa voittoa finaalisarjan tappion uhatessa.
Celtics toivoo murskaavansa haaveet ja voittavansa 15. mestaruutensa.
Samaan aikaan kesäolympialaisten valmistelut jatkuvat...
Haluatko peliin?
Enpä taida.
Kurt haluaa minut katsomoon. Toivottavasti en häiritse häntä.
- Tai toivottavasti kyllä. - Seksikästä.
Se olisi hauskaa. Istutaan yhdessä.
Minusta se ei ole hauskaa. Isä pakotti minut ennen joka otteluun.
Hän halusi minut aitoon jopa työskennellessäni Clairelle.
Jonkin ajan päästä aloin käydä peleissä,
koska ajattelin sen olevan tärkeää.
Jossain vaiheessa lakkasin käymästä,
eikä hän tainnut huomata.
Pelkäätkö siis, että hän ei huomaa vai että hän huomaa?
En.
Honeyn lähdettyä hän haluaa minut ja veljeni -
- pitelemään vuorotellen kädestään. - Et vastannut minulle.
Kysyin, haluatko peliin, ja nyt puhumme isästäsi.
Se on hänen maailmansa.
Jos muutat mieltäsi, istun Rambis-nuorten joukossa.
Niiden poikien, joilla on peruukit ja hassut lasit.
Mestaruuden menettäminen ei ole suurin ongelma,
joka Jerry Bussia painaa.
Hänen koko omaisuutensa on vaakalaudalla.
Mary Guilliams raportoi Pickfairin kartanon edustalta.
Odotamme lehdistötilaisuuden alkua.
Väki Jerry Bussin kodin edustalla ei koostu Lakers-faneista.
Yksi asian osapuoli tosin saattaa kannattaa Celticsiä.
Nimittäin pian entinen rouva Buss.
Onko tämä julkisuustemppu?
En kutsuisi tätä sellaiseksi.
Jos Jerry Buss haluaa nähdä joukkueensa kentällä tänään,
hänen on kohdattava julkisuus -
ja otettava vastuu valeavioliitosta asiakkaani kanssa.
Jeanie!
Kommentoisitko?
Kertoisitko, mitä tapahtuu? Kommentoisitko jotenkin?
Jeanie, kertoisitko, mitä tapahtuu?
Voisitko kommentoida?
Kommentoisitko tapahtumia?
Hei.
Näitkö väkijoukon?
Sain tästä viimein tehtyä turistikohteen.
Oletko kunnossa?
En kaksisessa.
Hän haluaa viedä kaiken.
En voi syyttää yrittämisestä.
Kaikki muu hänelle lupaamasi oli valhetta.
Ei.
Ei se ollut valhetta.
En vain pystynyt siihen.
Tiedän jättäneeni sinut ja pojat oman onnenne nojaan.
- Mutta teidän takianne... - Eivät he ole poikia.
Olemme aikuisia, isä.
Niinkö asia on?
Kun ostit joukkueen,
se oli koko elämäni hienoin asia,
koska saisin viettää aikaa kanssasi.
Rinnakkain.
- Sitä haluankin. - Et halua.
Haluat kuvan kehyksissä.
Poimit sen, kun sinulle sopii, ja lasket meidät käsistäsi muulloin.
Olette kaikkeni.
Niin.
Tiedän tunteen.
No...
Haluatko jäädä katsomaan ottelua?
En helvetissä.
En.
Se on kuudes peli. Celtics.
Menemme sinne.
Ajatko sinä?
Sinun on hoidettava minut salaa ulos.
Minä ajan.
Olen Brent Musburger. Tervetuloa.
Nopea päivitys Kareemin tilanteeseen.
Hän oli fysioterapeutin pöydällä tiputuksessa.
Hän oksenteli koko aamun pahan migreenin takia.
Miten Lakers pelaa ilman Kareemia tässä tilanteessa?
He tarvitsevat huippukuntoista Kareemia.
Celtics on voiton päässä mestaruudesta.
Lakersin on voitettava paitsi tänään,
myös seitsemännessä pelissä Bostonissa tiistaina.
OTTELU 6
Olisitteko kaikki hiljaa?
Anna hänelle aspiriinia.
Koko purkillinenkaan ei auttanut.
Se on migreeniä. Kukaan ei ymmärrä sitä.
Tiedämme vain, että jotkin asiat pahentavat sitä.
Hän valitsi oikean paikan.
Poistuisitteko hetkeksi?
Tohtori Johnson.
- Menkää. - Nosta hänet jaloilleen.
Näytät kuin olisit aineissa.
Ellet olisi muslimi, luulisin sinun juhlineen läpi yön.
Kunpa niin olisikin.
Noinko paha se on?
Tuntuu veitsiltä.
Et tullut siksi.
Pelkäät, etten pelaa.
Häviämme varmasti ilman sinua.
Haluatko kuulla jotain hullua?
Kun kärsin tällaisia tuskia,
puran ne valkoisiin kukkoilijoihin.
Hän on tosissaan.
Kareem on tänään todella aggressiivinen,
eikä Celticsiltä löydy vastauksia.
Toivottavasti Beantownissa ollaan valmiina.
Lakers voittaa kuudennen ottelun. Sarja on tasoissa.
Kohtalonottelu pelataan Boston Gardenissa.
- Mikä sarja. - Uskomatonta.
Seiskapeli! Saatte selkäänne!
- Lyödäänkö vetoa? - Ehkäpä.
Tule pois. Hoidetaan homma.
RAMBIS-NUORET
30 PISTETTÄ - 10 LEVYPALLOA
- Seiskapeli! - Viekää ne hiiteen.
Nähdään Bostonissa.
Haista paska!
Ala painua!
SARJA TASAN 3 - 3
En tiedä, mitä tehdä, äiti.
Jatka vain.
Olet pelatessasi kuin tuskissasi.
Se on tyylini.
- Pelaan ilkeästi. - Et aiemmin.
Ennen näytit nauttivan pelaamisesta valtavasti.
Hei.
Pitäisikö olla kuten hän?
Poseerata kameroille?
Toivoisin sinulle ripausta samaa iloa.
Siksi Magic on pelaajista kakkossuosikkini.
- Sano ykköseksi vain. En loukkaannu. - Loukkaannutpa.
Ja ykkönen on Bill Laimbeer.
Eikä ole.
Bill Laimbeer?
Etkö vaikutu siitä, että tunnen hänet?
En.
- Inhoan häntä. - Tiedän.
Siksi sanoin niin.
- Se oli ironiaa. - Selvä.
Yllättävää, ettet ole Bostonissa.
Lähden aamun ensimmäisellä koneella.
Näytät hyvältä tuossa tuolissa.
Se olisikin jotain. Nainen omistajana.
Sallisikohan liiga sitä?
Vaikea kuvitella.
Niiden ukkojen tupeet painavat liikaa.
Uskoisin pystyväni siihen.
Tunnen alan. Tiedän, miten laji kehittyy.
Miten isäsi kanssa menee?
Hän on isäni.
Nyt ja ikuisesti.
12 TUNTIA JA 23 MINUUTTIA SEITSEMÄNTEEN OTTELUUN
Seitsemäs peli pelataan huomenna Bostonissa.
Huikea sarja. Esimerkiksi Rambisin tilanne.
Aivan, ja TV-katsojat ovat samaa mieltä.
CBS odottaa ennätyksellistä 20 miljoonaa katsojaa huomisiltana -
sarjan ratkaisuottelulle.
ARVOKKAIN PELAAJA - 33
Kertoo kaiken.
NBA:N MESTARIT 1981 - BOSTON CELTICS
Kesken jäänyt työ.
Siitä tässä ottelussa on kyse.
Saatte 48 minuuttia aikaa -
maksaa kalavelat,
jotka saivat alkunsa kauan ennen kuin liityitte Lakersiin.
BOSTON CELTICS - VUODEN 1974 MESTARIT
Siitä ei saa välittää.
VIHAAN LOS ANGELESIA
Roskapuheesta.
Tuomarivirheistä. Koiruuksista.
Jos lähdemme peliin puhuen niistä asioista, tai onnesta...
RAKASTAMME CELTSIÄ
Silloin ansaitsemme hävitä.
Miettikää hetki itseksenne.
Kuvitelkaa, kuinka se päättyy.
Kuvitelkaa, miltä se tuntuu.
Jos palaatte tänne tuntien,
ettette antaneet kaikkeanne,
ette anna itsellenne anteeksi.
Uskokaa pois.
Luvatkaa itsellenne jotain.
Emme kaadu yrityksen puutteeseen.
Emme tahdon puutteeseen.
- Näin on. - Aivan.
Ei kulu sekuntiakaan, jolloin ette antaisi kaikkeanne.
Työ ei enää jää kesken!
Bird ja Danny Ainge ovat tehneet kaksi koria.
Celtics voitti aikoinaan kahdeksasti peräkkäin,
Lakers hakee yhdeksättä mestaruuttaan. Bird riistää pallon.
Hän tuli Kareemin takaa ja vei pallon.
Dennis Johnson on vapaana.
Celtics johtaa puoliajalla 58 - 52.
Celtics yrittää kasvattaa eron kymmeneen pisteeseen.
Kareemia rikotaan. Tuomio kääntyy Bostonille,
kuten kaikki muukin tänään.
Raivostunut Pat Riley ottaa aikalisän.
Carr, millä saat raatosi raahattua kentälle,
senkin vanha pieru?
Kahdeksan minuuttia jäljellä.
Lakersin tilanne näyttää synkältä 14 pisteen tappioasemassa.
Kuunnelkaa. Keskittykää.
Nousemme peliin mukaan kori kerrallaan.
Ajakaa voimalla levypalloihin.
Pitäkää kädet ylhäällä. Haastakaa.
Mitä vain, kunhan pelaatte aggressiivisesti.
Tehkää heistä selvää. Menkää...
- Valmentaja. - Mitä?
Hoidamme tämän. He pitävät voittoa jo varmana.
En kuullut loppusummeria. Entä te?
- Emme. - Niin juuri.
Iskemme kovaa ja nopeasti ja tyrmäämme heidät.
Haetaan mestaruussormus!
- Aivan. - Nyt mennään!
Kuunnelkaa. Kahdeksan minuuttia. Älkää kinastelko.
Älkää miettikö älkääkä valittako. Tehkää töitä.
Nyt pelataan.
Liikettä nyt.
Hemmetti!
Ylös pallon kanssa!
- Noin juuri! - Hyvä. Hienoa.
Peliä nyt.
Vaihtakaa puolta.
Pois tieltä!
Ja vielä virhe. Kareem vapaaheittoviivalle.
Ero voi kaventua yhdeksään pisteeseen.
Älä viitsi.
- Täyttä roskaa! - Haista paska!
- Hyvä! - Noin se käy.
Kareem.
Worthy nousee laidalla!
Magic, olen vapaana.
Magic nousee keskeltä. Lay up sisään.
Johto kaventuu viiteen. Kaksi minuuttia jäljellä.
Hyvä! Noin.
4. NELJÄNNES
Pidän pallollisen.
- Avuksi! - Tänne se.
Pallonriisto. Magic.
Worthylle.
Donkki sisään!
Mitä minä sanoin?
Hyvänen aika. Celtics johtaa enää kolmella pisteellä, 105 - 102.
Kuulette bostonilaisyleisön. Areena kiehuu.
Celtics ottaa aikalisän.
Lyökää LA! Lyökää LA!
- Haistakaa pitkät! - Paskiainen!
Boston johtaa 105 - 102. Pallo on heillä.
Reilu minuutti jäljellä.
Lakersin on saatava pallo ja kori.
Celticsin katseet kohdistuvat taatusti Birdiin.
Yhden korin peli. Jestas sentään.
Hän heittää Birdille.
Taistelua nyt.
- Mene helvettiin siitä. - Minne matka?
Paskapää.
Tänne se helvetin pallo.
Ohi. Magic ottaa levypallon ja käynnistää hyökkäyksen.
Vasemmalla!
Magic nousee kaarelle.
McHale ja Parish tulevat peittämään.
Magic menettää pallon.
- Hemmetti. - DJ vastahyökkäykseen.
- Riistäkää! - Cooper puolustaa.
Iso blokki!
- Mutta tuomari viheltää. - 21 löi käsille.
Virhe Cooperille.
Ei se ollut virhe.
Lakers kiehuu raivosta.
- Upota vaparit. - Sillä lailla.
Näytti puhtaalta minusta, muttei seeprojen mielestä.
Vihellys suosii Bostonia.
Kaksi vaparia Dennis Johnsonille. Ero voi kasvaa viiteen pisteeseen.
Lyökää LA! Lyökää LA!
Vapaaheitot sisään.
Lakers on viisi pistettä tappiolla vihamielisen yleisön edessä.
Henderson.
Aikaa on yhä, mutta Celticsin fanit kerääntyvät kentän reunalle.
He aloittavat jo juhlat.
Helvetin hienoa!
Noin sitä pitää!
Tiedätte hävinneenne.
Lyökää LA!
Juhlat ovat alkaneet Bostonissa.
Hän on poikani.
Celtics johtaa seitsemällä pisteellä.
Tuntuu kauhealta, kun mestaruus lipeää käsistä.
Lakers toivoi, että parillinen vuosi olisi onnekas.
He voittivat mestaruuden vuonna 1980 ja uudelleen vuonna 1982 -
ja toivoivat tekevänsä saman vuonna 1984.
Kolmen pisteen heitto.
Ohi.
Seitsemän pistettä, pallo Bostonilla.
Seitsemän pelin sarja. Tämä jää historiaan klassikkona.
Viimeiset sekunnit.
- Cooper yrittää kolmosta. - Kolme, kaksi, yksi...
Peli on päättynyt.
Boston Celtics on NBA:n mestari.
Lakers kaatuu raastavassa seitsemän ottelun sarjassa.
Loppulukemat Boston 111,
Los Angeles 102.
Viisitoista mestaruutta.
Boston Gardenin kattoon ripustetaan yksi viiri lisää.
KYLLÄ, NÄIN TAPAHTUI
TÄMÄ ISKU JOHTI OIKEUSJUTTUUN
Haluatko tapella?
Haista paska!
Olemme maailman parhaita!
Jättäkää dynastiat meille.
Viisitoista viiriä!
VIISI PÄIVÄÄ MYÖHEMMIN
NÄHDÄÄN ENSI KAUDELLA
Pyysit Seagram'sia, niinhän?
Se on kunnon ainetta.
Kiitos, kulta. Tule.
Jean-Bean.
Voin kuvitella, että jonain päivänä johdat tätä kaikkea.
Katselen taivaista tai alakerrasta -
leveästi hymyillen,
koska tiedän jättäneeni sen oikeisiin käsiin.
Siihen on vielä pitkään.
Istu tähän kanssani.
- Tähänkö? - Niin.
Areenan paras paikka.
Kaikki käy kyllä hyvin.
Kaikki.
Tiedätkö, mistä tiedän?
Koska tämä juttu on meidän.
Totta vieköön.
Koska tämä juttu on meidän.
Tämä juttu on meidän.
En usko sinua vielä.
- Sano uudestaan. - Tämä juttu on meidän!
- Ei, yritä uudelleen. - Me...
Tämä juttu on meidän!
Se on meidän!
Lakers löi Celticsin seuraavalla kaudella -
ja vei mestaruuden voittamalla kuudennen pelin Bostonissa.
80-luvun loppuun asti -
vähintään toinen selvisi joka vuosi finaaleihin.
Lakers voitti kaksi kolmesta finaalikohtaamisesta.
Pat Riley voitti kuusi mestaruutta Lakersin kanssa -
ja kolme lisää Miami Heatin valmentajana ja presidenttinä.
Paul Westhead sai soveltaa "systeemiään" -
yliopistokoripallossa Loyola Marymountissa.
Joukkueesta tuli NCAA:n historian eniten pisteitä tehnyt.
Kareemin piste-ennätys kesti lähes 40 vuotta,
kunnes LeBron James ohitti hänet 7. helmikuuta 2023.
Jerry West menestyi Lakersin GM:nä.
Vuonna 1996 hän vaihtoi tähtisentterinsä laihaan lukiolaispoikaan -
Kobe Bryantiin.
Magic Johnson ja Larry Bird saavuttivat urillaan yhteensä -
24 valintaa tähdistöön ja 8 mestaruutta.
Heidän katsotaan yhdessä pelastaneen NBA:n.
Magicin saatua HIV-diagnoosin vuonna 1991 -
Larry Bird soitti hänelle ensimmäisten joukossa.
Magic ja Cookie ovat olleet naimisissa 32 vuotta.
Jeanie Bussista tuli Lakersin presidentti.
Vuonna 2020 hän voitti mestaruuden ensimmäisenä naisomistajana.
Jerryn 1979 ostama joukkue oli -
yli miljardin dollarin arvoinen hänen kuollessaan 2013.
Lakers on nykyään eräs maailman arvokkaimmista urheiluseuroista.
Sarja perustuu tositapahtumiin.
Nimiä, tapahtumia ja hahmoja -
on muokattu dramatisointisyistä.
Tekstitys: Tero Vaaja